CELEX: 62015CN0606
Language: et
Date: 2015-11-17 00:00:00
Title: Kohtuasi C-606/15: 17. novembril 2015 esitatud hagi – Euroopa Komisjon versus Tšehhi Vabariik

25.1.2016   
            
            
               ET
            
            
               Euroopa Liidu Teataja
            
            
               C 27/22
            
         17. novembril 2015 esitatud hagi – Euroopa Komisjon versus Tšehhi Vabariik
   (Kohtuasi C-606/15)
   (2016/C 027/26)
   Kohtumenetluse keel: tsehhi
   
      Pooled
   
   
      Hageja: Euroopa Komisjon (esindajad: Z. Malůšková, J. Hottiaux)
   
      Kostja: Tšehhi Vabariik
   
      Hageja nõuded
   
   
               —
            
            
               Tuvastada, et kuna Tšehhi Vabariik:
               
                           —
                        
                        
                           andis uurimisorganile raudteetaristu järelevalve funktsiooni, siis on ta rikkunud direktiivi 2004/49/EÜ artikli 19 lõikest 1 tulenevaid kohustusi;
                        
                     
                           —
                        
                        
                           kuna ta ei ole taganud, et uurimisorgan alustaks uurimist hiljemalt üks nädal pärast õnnetus- või vahejuhtumit käsitleva aruande kättesaamist, siis on ta rikkunud direktiivi 2004/49/EÜ artikli 21 lõikest 3 tulenevaid kohustusi;
                        
                     
                           —
                        
                        
                           kuna ta ei ole taganud, et uurimisorgani uurimisaruanne saadetakse 2004/49/EÜ artikli 22 lõikes 3 nimetatud pooltele, siis on ta rikkunud direktiivi 2004/49/EÜ artikli 23 lõikest 2 tulenevaid kohustusi;
                        
                     
                           —
                        
                        
                           kuna ta ei ole taganud, et uurimisorgan saadaks ohutusasutusele ohutussoovitused, siis on ta rikkunud direktiivi 2004/49/EÜ artikli 25 lõikest 2 tulenevaid kohustusi;
                        
                     
                           —
                        
                        
                           kuna ta ei ole sätestanud ohutusasutuse kohustust tagada, et ohutussoovitused võetakse nõuetekohaselt arvesse ja tegutsetakse vastavalt, siis on ta rikkunud direktiivi 2004/49/EÜ artikli 25 lõikest 2 tulenevaid kohustusi;
                        
                     
                           —
                        
                        
                           kuna ta ei ole sätestanud ohutusasutuse kohustust anda uurimisorganile aru soovituse tagajärjel võetud või kavandatavatest meetmetest vähemalt kord aastas, siis on ta rikkunud direktiivi 2004/49/EÜ artikli 25 lõikest 3 tulenevaid kohustusi;
                        
                     
         
               —
            
            
               mõista kohtukulud välja Tšehhi Vabariigilt.
            
         
      Väited ja peamised argumendid
   
   Direktiivi siseriiklikku õigusesse ülevõtmise tähtaeg möödus 30. juunil 2015.
   Komisjon esitab oma hagi põhjenduseks järgmised väited.
   30. juuniks 2015, mil lõppes põhjendatud arvamuses ettenähtud tähtaeg, ei olnud Tšehhi Vabariik teatanud ühestki muudatusest, mis tõendaksid, et tema siseriiklik õigus on direktiivi 2004/49/EÜ (1) artikli 19 lõikega 1, artikli 21 lõikega 3, artikli 23 lõikega 2 ning 25 lõigetega 2 ja 3 kooskõlla viidud.
   
      (1)  Euroopa Parlamendi ja nõukogu 29. aprilli 2004. aasta direktiiv 2004/49/EÜ ühenduse raudteede ohutuse kohta, millega muudetakse nõukogu direktiivi 95/18/EÜ raudtee-ettevõtjate litsentseerimise kohta ja direktiivi 2001/14/EÜ raudtee infrastruktuuri läbilaskevõime jaotamise ning raudtee infrastruktuuri kasutustasude kehtestamise ja ohutuse sertifitseerimise kohta (raudteede ohutuse direktiiv) (ELT 2004 L 164, lk 44, parandus ELT 2004 L 220, lk 16; ELT eriväljaanne 07/08, lk 227).